**Henning Bernhard Mathias Pleijel** (født 5. juli 1873 i Vimmerby, død 20. januar 1962) var en svensk fysiker. Han var rektor for Kungliga Tekniska högskolan (KTH) i Stockholm 1922-1927.

Pleijel begynte universitetsstudier i 1891, blev filosofie licentiat ved Uppsala universitet i 1904, filosofie doktor i 1906 og dosent i mekanikk og matematisk fysikk i Uppsala samma år. Pleijel ble ansatt i Telegrafverket i 1892, og tjenestegjorde som lærer ved verkets undervisningsanstalt i 1896-1909. Han var direktør for dets testingsavdeling fra 1900 til 1913, og ble utnevnt til professor hos Kungliga telegrafstyrelsen i 1913. Under sin tid ved Telegrafverket var han blant annet verkets sjøkabelekspert.

I 1914 ble Pleijel professor i teoretisk elektroteknikk ved KTH. Han ble KTHs prorektor i 1921 og rektor fra 1922 til 1927. Han ble værende som professor ved KTH til 1934.

Pleijel var medlem av jernbaneselektrifiseringskomitéene av 1908, 1914 og 1920, ble formann for sterkstrøm-svakstrøm-komitéen i 1921 og drev, som Telegrafstyrelsens sakkyndige, forhandlinger og studier angående en svensk radiostasjon for Amerikatrafikken, dels i England og Amerika i 1921, dels i Tyskland i 1922. Pleijel ble i 1919 medlem av Kungliga Ingenjörsvetenskapsakademien (IVA), i 1923 ble han IVAs visepreses og 1. juni samme år IVAs preses. Han ble også medlem av Kungliga Vetenskapsakademien (KVA) 1922 og av Fysiografiska sällskapet i Lund samme år. I 1933 ble han KVAs sekretær, etter Henrik Gustaf Söderbaums bortgang, og ble værende i vervet til 1943, da Arne Westgren etterfulgte han. Pleijel publiserte mange artikler om matematiske, fysiske og elektrotekniske forhold.

Pleijel æresdoktor ved KTH i 1944.

Henning Pleijel tilhørte Smålandsslekten Pleijel og var fetter til teologen Hilding Pleijel, far til matematikeren Åke Pleijel og farfar til forfatteren og kulturjournalisten Agneta Pleijel.

Sjøkabelfartøyet C/S «Pleijel», som eies og drives av det Kalmar-baserte selskapet Baltic Offshore, er oppkalt etter Henning Pleijel.

Referanser
----------

1. 1 2 3 4   Svenskt biografiskt lexikon, «Henning B M Pleijel», Svensk biografisk leksikon-ID 7328[Hentet fra Wikidata]
2. 1 2   Mathematics Genealogy Project[Hentet fra Wikidata]
3. ↑   Svenskagravar.se, www.svenskagravar.se, oppført som Pleijel, HENNING BERNHARD MATHIAS, besøkt 21. februar 2018[Hentet fra Wikidata]
4. ↑   Hedersdoktorer 1944-, www.kth.se[Hentet fra Wikidata]
5. 1 2   Vem är Vem? Stockholmsdelen, avsnitt, vers eller paragraf Pleijel, Henning Bernhard Mathias, runeberg.org[Hentet fra Wikidata]
6. ↑  Städje, Jörgen (25. april 2008). ««At the bottom of the sea»». TechWorld. Besøkt 21. juni 2012.
7. ↑  ««Hedersdoktorer 1944-2011»». KTH. Arkivert fra originalen 24. mars 2010. Besøkt 21. juni 2012.

Litteratur
----------

* Pleijel, Henning Bernhard Mattias i *Nordisk familjebok* (2. utgave, 1915)
* Pleijel, H. B. M. i *Nordisk familjebok* (2. utgaves supplement, 1925)
* Nationalencyklopedin, bind 15 (1994), oppslagsordet *Pleijel, Henning*
* *Sveriges dödbok 1947-2006, (CD-Rom), Sveriges Släktforskarförbund*

|  |  |
| --- | --- |
| Oppslagsverk/autoritetsdata | Svenskt biografiskt lexikon **·** Nationalencyklopedin **·** BIBSYS **·** Geni **·** VIAF **·** GND **·** ISNI **·** LIBRIS **·** MGP
 |